Jövőre kerülhet a mozikba a reboot James Cameronnal a háttérben.

Július 30-án délután, pont 71. születésnapján érkezett Budapestre Arnold Schwarzenegger, aki a hatodik Terminátor-film forgatása miatt utazott Magyarországra.

A következő napokban, hetekben Budapesten forgat majd az egykori kaliforniai kormányzó, aki a hatodik Terminátor-filmben újra együtt szerepel az első két részben Sarah Connort játszó Linda Hamiltonnal.

Schwarzeneggeren márciusban nyitott szívműtétet hajtottak végre, emiatt Magyarországon is szigorú orvosi felügyelet alatt lesz a sztár érkezéséről beszámoló Bors szerint, amely úgy tudja, hogy több hétig az országban marad majd a Terminátort személyesen ötödször eljátszó Schwarzenegger – a negyedik filmben csak digitális trükköknek köszönhetően jelent csak meg.

A lap le is fotózta a budapesti forróságba integetve érkező Schwarzeneggert.